สวัสดีค่ะ คือเราได้ทานยาเลื่อนประจำเดือน ระหว่างที่ทานยาอยู่ได้มีอะไรกับแฟนค่ะแต่พอหยุดทาน ประจำเดือนก็มาปกตินะคะ ปจด.มาประมาณวันที่ 11 ค่ะ พอเดือนถัดมาตอนนี้ก็วันที่ 17 แล้ว ปจด.ยังไม่มา คืออยากรู้ว่า มีโอกาสท้องมั้ยคะ ? แต่เดือนที่แล้วก็ปจด.มาอยู่นะคะ มาแบบปกติ หลังจากปจด.มาก็ไม่ได้มีอะไรกับแฟนอีก แต่ช่วงตกไข่ของเดือนนี้มีตกขาวลักษณะเมือกใสๆปนเลือดออกมาประมาณ 2 วัน Ps.ระหว่างมีอะไรกับแฟน แฟนใส่ถุงยางทุกครั้งค่ะ มีสิทธิ์ท้องมั้ยคะ หรือการที่ประจำเดือนมาช้า เป็นอาการปกติของการกินยาเลื่อนประจำเดือน
สวัสดีค่ะ หากประจำเดือนได้มาแล้วในวันที่ 11 ก.พ. หลังจากที่หยุดทานยาเลื่อนประจำเดือนไป ก็แสดงว่า ไม่ได้มีการตั้งครรภ์เกิดขึ้นจากการมีเพศสัมพันธ์ในช่วงก่อนหน้านั้นค่ะและหลังจากที่มีประจำเดือนมาแล้ว หากไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ดังนั้น การที่ประจำเดือนในเดือน มี.ค.นี้ ยังไม่มา จึงอาจเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้น ส่วนผลของยาเลื่อนประจำเดือน ไม่น่ามีผลต่อการมาของรอบเดือนถัดไปแล้วค่ะ แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ